10/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.16106. Construcciones López Cao, SL. Malpica de Bergantiños

CONSTRUCCIONES LÓPEZ CAO, S. L., de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 29/09/2004 para o vertido ao rego de Vaa (cunca da costa da Coruña entre A Coruña e Camariñas) de augas residuais industriais e fecais depuradas procedentes da Canteira Olveiro núm.26 asentada na parroquia de Leiloio (t. m. Malpica de Bergantiños); en relación cos seguintes aspectos: • Natureza e caudal de vertido de augas residuais. • Tratamento aplicado ás augas residuais antes do seu vertido. • Localización do punto de vertido ao dominio público das augas residuais depuradas. As augas residuais industriais de escorrega xeradas no parque de maquinaria localizado na zona de instalacións, xunto coas augas residuais industriais e fecais procedentes do rebouse da balsa de decantación que dá servizo á planta de formigón existente, de 9 m2 de superficie e 1,5 m de profundidade, son conducidas para o seu tratamento nunha balsa de decantación (balsa núm.3) de 4 x 11 m2 de superficie e 1,75 m de altura útil. O efluente desta balsa é canalizado posteriormente ao sistema de decantación localizado na entrada das instalacións, conxuntamente co efluente do separador de hidrocaburos de clase I dotado de célula coalescente e obturador automático, de 6 L/s de capacidade e dimensións 2,3 x 1,18 x 1,212 m3, ao que se derivan as augas residuais industriais xeradas na zona de reparación e lavado de vehículos do parque de maquinaria. O sistema de decantación localizado na zona de entrada ás instalacións, que ademais dos anteriores efluentes pretratados recibe as augas residuais industriais e de escorrega xeradas no resto da zona de instalacións, está constituído por dúas balsas de decantación dispostas en serie, a primeira (balsa núm.1) de 5 x 8 m2 de superficie e 1,2 m de altura útil e a segunda (balsa núm.2) de 4 x 7 m2 de superficie e 1 m de altura útil, esta última dotada de deflectores internos e de sistema de regulación automático de pH por dosificación de ácido. O efluente deste sistema de decantación é conducido a un depósito soterrado de 20.000 L e posteriormente canalizado mediante condución de polipropileno de 315 mm de diámetro e uns 350 m de lonxitude ata a balsa de decantación final (balsa núm.4) escavada no terreo, de 525 m2 de superficie e 3,5 m de altura útil. O efluente da balsa de decantación final (cun caudal máximo anual de 166.309 m3/ano) vértese á cuneta da vía de servizo no punto de coordenadas UTM (ETRS89): X=519.791; Y=4.789.462, cruzando posteriormente a estrada AC-414 mediante taxea e continuando pola cuneta da vía de servizo da marxe oposta ata a súa incorporación ao río do Vaa (cunca da costa da Coruña entre A Coruña e Camariñas) no punto de coordenadas UTM (ETRS89): X=519.660; Y=4.789.781. As augas residuais industriais de escorrega xeradas na zona de explotación almacénanse na balsa formada no fondo da canteira, duns 900 m2 de superficie, dende onde son bombeadas cara os depósitos que abastecen ás plantas de lavado de áridos localizadas na zona de instalacións e á zona de lavado de rodas, na zona de báscula. O excedente non empregado é bombeado dende a balsa de fondo de canteira para a súa conexión coa canalización que conecta o efluente do sistema de decantación localizado á entrada das instalacións coa balsa de decantación final. As augas residuais fecais xeradas nos aseos do taller mecánico (98 m3/ano) son tratadas nunha fosa séptica de decantación-dixestión de 1.100 L deseñada para 5 habitantes equivalentes de 1,2 m de diámetro e 1,4 m de altura, e posteriormente vertidas por infiltración no terreo (cunca da costa da Coruña entre A Coruña e Camariñas) mediante condución de drenaxe perforada de 160 mm de diámetro en zanxa filtrante de 1,4 x 0,5 m2 de superficie e 0,7 m de espesor, no punto de coordenadas UTM (ETRS89): X=520.021; Y=4.789.172. As augas residuais fecais xeradas nos aseos da planta de formigón (41 m3/ano) son tratadas nunha fosa séptica de decantación-dixestión de 1.100 L deseñada para 5 habitantes equivalentes de 1,2 m de diámetro e 1,4 m de altura, e posteriormente conducidas á balsa de decantación que dá servizo á planta de formigón, incorporándose ao sistema de drenaxe das instalacións. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 25 de marzo de 2015 O xefe da Área de Vertidos Asdo.: Manuel Morato Miguel